钦定古今图书集成/历象汇编/历法典/第061卷 > 图
## 钦定古今图书集成/历象汇编/历法典/第061卷 > 图

道指太阴实度在戊因太阴在丁得交常分甲丁而庚丁与庚乙若甲丁与甲戊〈皆用正弦算〉若得甲丁四十五度，与甲戊最差之限，得六分。

甲戊少于甲丁在图为己丁

若甲丁在食限内其与甲

戊，差又不及三分矣，因两道之最大距不过五度故
也。设甲丁弧得二十○度，而以甲乙与乙丙之比例，
推甲丁与丁戊，得丁戊距度一度四十二分。今作戊
己与甲乙为垂线，又以甲丙与丙乙之比例，推甲戊
与戊己，亦得戊己相距一度四十二分。可见丁与己
见有差，戊己与戊丁有微差，不足见也。今不用戊丁
开方，而用戊己，又以戊己平分太阴入景与出景之
弧，其不得有差甚明矣。

太阴食在景时刻

前第二卷论月食以食甚时为主，于食甚前之初亏，
至食甚后之复圆，总推定时刻分秒。其法以太阴在
景中行度变为时刻，如先得食甚前行度，求所当初
亏至食甚时刻，倍之得其馀行度，亦变时刻。皆依先
所定行度，用比例法推筭也。如崇祯五年壬申三月
望，太阴初亏至食甚，行四十○分一十六秒，欲变时，
用三率法。太阴行三十三分一十一秒，得一小时。今
四十○分一十六秒，应得一时一十二分四十三秒。
但太阴自行恒异平行，食时间恒不居本轮之一处，
故所用一小时之行分，以定食间行之时，不得用平
行，必须考将食之实行。查太阴实行时表法恒以自
行宫度得一小时之实行，每度所值，各各不同。如太
阴平行一时，得三十○分二十九秒。以本时自行求
均度，或加或减于平行，得实行。若加减度表对自行
初宫三十二分四十○秒，得均度二分四十六秒；以
减三十○分二十九秒，得二十七分四十三秒，为表
中相当引数初宫初度之率也。加减度表对自行一
宫三十二分四十○秒，得均度二分二十五秒。以减
一小时之平行，馀二十八分○四秒为相当引数一
宫及一十一宫之率也。其馀皆仿此。第自行在本轮
最高左右，必减均度，得一时之实行；在最庳左右，必
加均度，得一时之实行耳。

既以实行推定总时刻，则以食既至食甚之时，减先
定食甚时刻分秒，得食既时刻分秒。以相加，得生光
时刻分秒。又以减食甚前总时，得初亏。以相加，得复
圆。又以初亏减复圆，得总食之时刻分秒。若初亏在
子时前，复圆在子时后，则即以丑初为十三时{{Annotation|，午正起算
〈用小时〉丑正为十四时，如是接续减之。

《交食图义》第四。〈凡三章。〉

求日月失光之面向何方位，则有两缘，其一从太阴
距黄道度作大圈，令过太阴、太阳两心。〈此日食也〉或“太阴”
与“地景”两心。〈此月食也〉下至地平，周遭移指交食所向之
方也。其二黄道斜交于地平，日月随之行，遇食必有
时向东南、西北，有时向东北、西南也。欲绘《交食图》，必
先察日月所向，起复方位。第旧法祗以阴阳二历分
别南北，殊粗率。今法必可得其度分，颇为繁细耳。